Mike Pence | Acum, trebuie să ne facem auziți,  să deschidem  gura și să luptăm pentru viață
Channel: Prodocens Media
Date: 02/11/2020

Mike Pence | Acum, trebuie să ne facem auziți,  să deschidem  gura și să luptăm pentru viață 

Președintele Trump a devenit  primul președinte din istoria Americii care a vorbit personal la Marșul pentru Viață, în National Mall.

În primul an în funcție președintele a luat decizii pentru a opri atacul asupra drepturilor de conștiință ale unui grup de călugărițe, Little Sisters of the Poor.
Și a numit judecători la Curtea Supremă, care au format o majoritate de 7 la 2, oprind atacul asupra activităților pro-viață ale Little Sisters of the Poor, o dată pentru totdeauna.
De fapt, președintele Trump a numit mai mulți judecători conservatori în instanțe de apel
decât orice alt președinte din istoria americană.
În total au fost numiți 200 de judecători conservatori în instanțe la toate nivelurile.
Și sunt aici să vă spun, toți sunt judecători cu principii, care vor susține toate libertățile date de Dumnezeu și consacrate în Constituția noastră.
Dar trebuie să vă spun că unul dintre cele mai mari privilegii pe care le-am avut în calitate de vicepreședinte a fost că, în rolul meu de președinte al Senatului, am avut votul decisiv asupra unui proiect de lege care a permis statelor din toată țara să taie fondurile Planned Parenthood. Președintele Donald Trump a semnat proiectul, devenind lege.
Prin contrast, Joe Biden și Partidul Democrat vor duce America în direcția opusă.
După ani de zile în care partidul său a aprobat sau a tolerat ceea ce este cunoscut de mult ca amendamentul Hyde, care a împiedicat utilizarea banilor publici pentru a sprijini avortul, acum Joe Biden și Partidul Democrat și-au abandonat literalmente sprijinul pentru amendamentul Hyde și s-au angajat să utilizeze banii publici pentru a finanța avortul, acasă și în străinătate.
De asemenea, Joe Biden și Partidul Democrat nu vor tăia fondurile celui mai mare furnizor
de avorturi din America, ci  intenționează să crească finanțarea pentru Planned Parenthood la niveluri fără precedent. 
Joe Biden și Partidul Democrat susțin avortul în stadiul final al sarcinii.
Partidul său a blocat în Senat un proiect de lege care proteja copiii născuți în urma unui avort nereușit. 
Au blocat legea privind protecția copilului născut viu.
Fiți siguri că Joe Biden va numi judecători activiști în instanțe, care vor legifera din tribunal și vor călca în picioare libertățile noastre cele mai prețioase.
Acum, mai mult ca oricând, americanii pro-viață trebuie să ne facem auziți și să luptăm pentru viață. 
În orașe, state și lăcașuri de închinare din toată țara, trebuie să deschideți gura. 
Trebuie să vă implicați.